Պելե (ֆուտբոլիստ, ծնված 1991)

Ժուդիլսոն Մամադու Տունկարա Գոմիշ (պորտ.՝ Judilson Mamadu Tuncará Gomes, սեպտեմբերի 29, 1991(1991-09-29), Agualva-Cacém), առավել հայտնի որպես Պելե, պրոֆեսիոնալ ֆուտբոլիստ Գվինեա Բիսաուից։ Ներկայումս հանդես է գալիս Մոնակոյի և Գվինեա Բիսաուի ազգային հավաքականի կազմում։ Խաղում է հենակետային կիսապաշտպանի դիրքում։


== Ակումբային կարիերա ==


=== Բելենենսիշ ===
Պելեն Բելենենսիշի ակադեմիայի սան է։ Իր պրոֆեսիոնալ դեբյուտը նշեց 2009 թվականի հունվարի 11-ին՝ թիմի մեկնարկային կազմում խաղադաշտ դուրս գալով Ռիու Ավիի դեմ խաղում։ 2010 թվականի հունվարի 17-ին Պելեն գոլային փոխանցում տվեց Լեյշոյնշի դեմ խաղում, սակայն Բելենենսիշը պարտվեց 3-1 հաշվով։ Ապրիլի 11-ին՝ Մարիտիմուի դեմ խաղում նա հեռացվեց խաղադաշտից պահեստայինների նստարանին նստած ժամանակ։ 2010-11 մրցաշրջանում Պելեն անցկացրեց 20 հանդիպում։


=== Միլան ===
2011 թվականի հունվարի 4-ին Պելեն պայմանագիր կնքեց Ջենոայի հետ՝ թիմին միանալով ամռանը։ Այնուամենայնիվ, նա հանդես եկավ միայն մինչև 20 տարեկանների երիտասարդական թիմի կազմում, և օգոստոսի 30-ին համատեղ սեփականության գործարքով տեղափոխվեց Միլան։ 2011-12 մրցաշրջանում Պելեն չանցկացրեց ոչ մի հանդիպում ակումբի առաջին թիմի կազմում։
2012 թվականի հուլիսի 31-ին Պելեն 1 տարվա վարձավճարով միացավ Արսենալ Կիևին։ Իր դեբյուտը նշեց հոկտեմբերի 31-ին՝ Ուկրաինայի գավաթի Ավանգարդ Կրամատորսկի դեմ խաղում։ Առաջին հանդիպումը Ուկրաինայի առաջնությունում անցկացրեց նոյեմբերի 25-ին՝ Դինամո Կիևի դեմ խաղում։ Արսենալ Կիևի կազմում Պելեն անցկացրեց 7 հանդիպում։
2013 թվականի հուլիսի 13-ին Պելեն վարձավճարով տեղափոխվեց Օլյանենսի։ Իր դեբյուտը ակումբի կազմում նշեց օգոստոսի 17-ին՝ Վիտորիա Գիմարայնշի դեմ խաղում։ Օգոստոսի 24-ին նա հեռացվեց խաղադաշտից Պասուշ դե Ֆերեյրայի դեմ խաղում՝ կարմիր քարտ ստանալով հանդիպման 45-րդ րոպեին։ Օլյանենսիի կազմում Պելեն անցկացրեց 16 հանդիպում։
2014 թվականի օգոստոսի 26-ին Պելեն վարձավճարով վերադարձավ Բելենենսիշ։ Իր դեբյուտը նշեց սեպտեմբերի 13-ին՝ Սպորտինգ Լիսաբոնի դեմ խաղում։ Իր առաջին գոլը Բելենենսիշի կազմում խփեց դեկտեմբերի 16-ին՝ Պորտուգալիայի գավաթի Ֆրեամունդեի դեմ խաղում։ Առաջին գոլը Պորտուգալիայի առաջնությունում խփեց 2015 թվականի հունվարի 18-ին՝ Ժիլ Վիսենտեի դեմ խաղում։ Ապրիլի 10-ին նա խփեց Արոկայի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին։ 2014-15 մրցաշրջանում Պելեն անցկացրեց 39 հանդիպում՝ դառնալով 7 գոլի և 1 գոլային փոխանցման հեղինակ։


=== Բենֆիկա ===
2015 թվականի ամռանը Պելեն տեղափոխվեց Բենֆիկա, ինչից հետո վարձավճարով միացավ Պասուշ դե Ֆերեյրային։ Իր դեբյուտը նշեց օգոստոսի 17-ին՝ Ակադեմիկայի դեմ խաղում։ Իր առաջին գոլը խփեց օգոստոսի 22-ին՝ Սպորտինգ Լիսաբոնի դեմ խաղում։ Դեկտեմբերի 21-ին Պելեն գոլի հեղինակ դարձավ Բրագայի դեմ խաղում՝ փրկելով իր թիմին պարտությունից։ 2016 թվականի ապրիլի 30-ին նա գոլ խփեց Բելենենսիշի դեմ խաղում։ Պասուշ դե Ֆերեյրայի կազմում Պելեն անցկացրեց 33 հանդիպում՝ դառնալով 4 գոլի և 5 գոլային փոխանցման հեղինակ։
2017 թվականի հունվարի 31-ին Պելեն մինչև մրցաշրջանի ավարտը վարձավճարով տեղափոխվեց Ֆեյրենսե։ Նա բաց թողեց տարվա մեծ մասը վնասվածքի պատճառով, և ակումբի կազմում իր առաջին ու միակ հանդիպումը անցկացրեց 2017 թվականի մայիսի 13-ին՝ փոխարինման մտնելով Սպորտինգ Լիսաբոնի դեմ խաղում։


=== Ռիու Ավի ===
2017 թվականի հունիսի 29-ին Պելեն 5 տարվա պայմանագիր կնքեց Ռիու Ավիի հետ։ Իր դեբյուտը ակումբի կազմում նշեց օգոստոսի 7-ին՝ Բելենենսիշի դեմ խաղում։ Իր առաջին գոլը խփեց դեկտեմբերի 2-ին՝ Տոնդելայի դեմ խաղում։ Դեկտեմբերի 21-ին Պելեն հեռացվեց խաղադաշտից Պորտուգալիայի լիգայի գավաթի Պորտուի դեմ խաղում՝ ստանալով երկրորդ դեղին քարտը հանդիպման 90-րդ րոպեին։ 2018 թվականի ապրիլի 29-ին նա դուբլ ձևակերպեց Շավիշի դեմ խաղում՝ 2-1 հաշվով հաղթանակ պարգևելով իր թիմին։ Ռիու Ավիի կազմում Պելեն անցկացրեց 38 հանդիպում՝ դառնալով 7 գոլի հեղինակ։


=== Մոնակո ===
2018 թվականի հուլիսի 6-ին Պելեն 5 տարվա պայմանագիր կնքեց Մոնակոյի հետ։ Ակումբը նրա համար վճարեց 10 միլիոն եվրո։ Իր դեբյուտը Մոնակոյի կազմում նշեց օգոստոսի 4-ին՝ Ֆրանսիայի սուպերգավաթի Պարի Սեն-Ժերմենի դեմ խաղում։


== Միջազգային կարիերա ==
Պելեն իրավասու էր ներկայացնել Պորտուգալիան ու Գվինեա Բիսաուն միջազգային ասպարեզում, և հանդես է եկել Պորտուգալիայի տարբեր երիտասարդական հավաքականներում։ 2011 թվականին նա մինչև 20 տարեկանների երիտասարդական հավաքականի կազմում մասնացկեց աշխարհի առաջնությանը։ Այստեղ նա խաղադաշտ դուրս եկավ թիմի բոլոր 7 խաղերում, իսկ Պորտուգալիան հասավ առաջնության եզրափակիչ, որտեղ հանդիպման լրացուցիչ ժամանակում 3-2 հաշվով պարտվեց Բրազիլիային։
Այնուամենայնիվ, Պելեն ընտրեց Գվինեա Բիսաուն և Գվինեա Բիսաուի ազգային հավաքականում իր դեբյուտը նշեց 2017 թվականի հունիսի 10-ին՝ թիմի մեկնարկային կազմում խաղադաշտ դուրս գալով Նամիբիայի դեմ խաղում։


== Կարիերայի վիճակագրություն ==


=== Ակումբային վիճակագրություն ===
2018 թվականի սեպտեմբերի 17-ի դրությամբ


=== Միջազգային վիճակագրություն ===
2018 թվականի սեպտեմբերի 17-ի դրությամբ


== Ծանոթագրություններ ==


== Արտաքին հղումներ ==
Պելեն transfermarkt-ում
Պելեն soccerbase.com-ում
Պելեն WhoScored.com կայքում
Պելեն Մոնակոյի պաշտոնական կայքում Archived 2018-09-03 at the Wayback Machine.
Պելեն ՈՒԵՖԱ-ի պաշտոնական կայքում